
ประกาศองค์การบริหารส่วนตำบลโมคลาน

เรื่อง  แจ้งเตือนและเตรียมความพร้อมในการป้องกันและแก้ไขปัญหาภัยแล้ง ปี 2563
------------------------------------------------------



ด้วยอำเภอท่าศาลา แจ้งให้ประชาชนงดการสูบน้ำจากแม่น้ำและลำคลองต่างๆ ไปใช้เพื่อการเกษตร เนื่องจากปริมาณฝนที่ตกในพื้นที่ต่างๆ มีน้อยมาก ปริมาณน้ำในแหล่งน้ำ แม่น้ำ และลำคลองสายต่างๆ ลดระดับลงอย่างรวดเร็ว หลายพื้นที่เริ่มขาดแคลนน้ำสำหรับอุปโภค-บริโภค 
ขอให้ประชาชนในพื้นที่ งดสูบน้ำจากแม่น้ำและลำคลองต่างๆ เพื่อการเกษตรตั้งแต่บัดนี้จนถึงช่วงฤดูฝน เพื่อรักษาปริมาณน้ำให้เพียงพอสำหรับการอุปโภค-บริโภค งดทำการเพาะปลูกพืชในช่วงฤดูแล้ง หาก ไม่มีแหล่งน้ำของตนเองที่เพียงพอ เพื่อลดความเสี่ยงที่จะเกิดความเสียหายต่อผลผลิตทาการเกษตร ใช้น้ำ      อย่างประหยัดและรู้คุณค่า จนกว่าจะเข้าสู่ช่วงฤดูฝนตามประกาศของกรมอุตุนิยมวิทยา ทั้งนี้แจ้งเหตุประสบ    ภัยพิบัติได้ที่ เบอร์โทรศัพท์ 075-750057 ได้ตลอด 24 ชั่วโมง

จึงประกาศให้ทราบโดยทั่วกัน

           ประกาศ ณ วันที่ 21 เมษายน พุทธศักราช 2563
                          (นายฉัตรชัย  ศรีวิสุทธิ์)

               นายกองค์การบริหารส่วนตำบลโมคลาน
ฉัตรชัย  ศรีวิสุทธิ์
